20\_\_.gada \_\_\_ . \_\_\_\_\_\_\_\_\_\_\_\_\_

**Informēšana par personas datu apstrādi**

Pārzinis personas datu apstrādei ir Liepājas valstspilsētas pašvaldība, kur atbildīgās iestādes:

* Par audzēkņu uzņemšanas un treniņu procesa organizēšanas ietvaros veikto datu apstrādi ir Liepājas valstspilsētas pašvaldības iestāde “Liepājas futbola skola”, adrese: Jūrmalas parks 3, LV-3401, Liepāja, tālrunis: +371 20205422, elektroniskā pasta adrese: futbols@liepaja.lv;
* Par līdzfinansējumu maksājumu administrēšanas ietvaros veikto datu apstrādi ir Liepājas valstspilsētas pašvaldība iestāde “Liepājas pilsētas Domes Sporta pārvalde”, adrese: Brīvības iela 39, Liepāja, tālrunis: 63426915, elektroniskā pasta adrese: sporta.parvalde@liepaja.lv.

Personas datu aizsardzības speciālista kontaktinformācija: tālrunis 63422331, adrese: Rožu iela 6, Liepāja, elektroniskā pasta adrese: das@liepaja.lv.

Jūsu un bērna personas datu apstrādes mērķi:

* **Izglītojamo uzņemšana iestādē, kas īsteno profesionālo izglītību un profesionālās ievirzes sporta izglītības programmu**;
* **sporta izglītības organizēšana, dalība sporta sacensībās un treniņu procesa nodrošināšana** **(t.sk.** **veikto aktivitāšu, sasniegto rezultātu uzskaite un analīze);**
* **līdzfinansējuma maksājumu administrēšana**;
* **sabiedrības informēšana par sporta skolas aktivitātēm un sasniegumiem, veicinot veselīgu dzīvesveidu un sporta attīstību pašvaldībā;**
* **izglītojamā atskaitīšana no sporta izglītības iestādes**.

Tiesiskais pamats Jūsu personas datu apstrādei ir pārzinim tiesību aktos uzlikto juridisko pienākumu izpilde; līgumisko attiecību nodibināšana un izpilde, sabiedrības interesēs veikto uzdevumu izpildīšana, kā arī profilaktiskās medicīnas nolūks:

* īstenojot profesionālās ievirzes sporta izglītības programmas, pārzinim tiesību aktos ir uzlikti dažādi juridiski pienākumi, tai skaitā arī pienākumi bērnu ar paaugstinātu fizisko slodzi veselības aprūpes un medicīniskās uzraudzības jomā. Lai tos izpildītu tiek veikta Jūsu un Jūsu bērnu personas datu apstrāde. Šāda datu apstrāde tiek veikta saskaņā ar Vispārīgās datu aizsardzības regulas 6.panta 1.punkta c)apakšpunktu, 9.panta 2.punkta h)apakšpunktu. Tiesību akti, kas uzliek pārzinim juridiskus pienākumus, ir Profesionālās izglītības likums, Ministru kabineta 2021.gada 10.augusta noteikumi Nr.528 "Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija", Liepājas pilsētas domes 2011.gada 7.jūlija saistošie noteikumi Nr.9 „Saistošie noteikumi par līdzfinansējuma samaksas kārtību pašvaldības izglītības iestādēs, kuras īsteno profesionālās ievirzes un interešu izglītības sporta programmas”, Ministru kabineta 2016. gada 6. septembra noteikumi Nr. 594 “Sportistu un bērnu ar paaugstinātu fizisko slodzi veselības aprūpes un medicīniskās uzraudzības kārtība”;
* slēdzot un izpildot līgumu par līdzmaksājuma veikšanu, pārzinis apstrādā Jūsu un Jūsu bērnu personas datus (likumiskā pārstāvja vārds, uzvārds, personas kods, tālruņa numurs, bērna vārds, uzvārds), savukārt, piemērojot 50% atlaidi līdzfinansējuma maksai, papildus minētajiem personas datiem var tikt apstrādāti arī dati par daudzbērnu ģimenes statusu, vai goda ģimenes statusu vai Ukrainas civiliedzīvotāja statusu, vai piemērojot 100% atlaidi – dati par izglītojamā atrašanos aizbildnībā vai audžuģimenē, vai izglītojamā invaliditāti, vai trūcīgās vai maznodrošinātās ģimenes statusu vai maksātāja patvēruma meklētāja, bēgļa vai alternatīvo statusu. Šo datu apstrāde tiek veikta saskaņā ar Vispārīgās datu aizsardzības regulas 6.panta 1.punkta b)apakšpunktu.
* līdzfinansējuma maksājumu administrēšanas ietvaros pārzinis apkopo informāciju par parādniekiem un organizē parādu piedziņas procesu, lai izpildītu uzdevumu iedzīvotāju interesēs - racionāli un lietderīgi apsaimniekot pašvaldības mantu. Šajos gadījumos pārzinis apstrādā izglītojamo likumisko pārstāvju (maksātāju) personas datus (vārds, uzvārds, personas kods, tālruņa numurs, dzīves vietas adrese). Šī datu apstrāde tiek veikta saskaņā ar Vispārīgās datu aizsardzības regulas 6.panta 1.punkta e)apakšpunktu.
* veicot uzdevuma izpildi sabiedrības interesēs - informēšana par sporta skolas aktivitātēm un sasniegumiem, veicinot veselīgu dzīvesveidu un sporta attīstību pašvaldībā, pārzinis var fotografēt, veikt audio/video fiksāciju audzēkņu piedalīšanos dažādos turnīros un citās aktivitātēs, un publicēt šos materiālus plašsaziņas līdzekļos, Liepājas pilsētas pašvaldības tīmekļa vietnē [www.liepaja.lv](http://www.liepaja.lv), skolas tīmekļa vietnē <https://liepajasfutbolaskola.lv> un sociālā tīkla Facebook.com un Instagram.com kontos. Šo personas datu apstrādi veic saskaņā ar Vispārīgās datu aizsardzības regulas 6.panta 1.punkta e)apakšpunktu;

Personas datu iespējamie saņēmēji:

* Liepājas valstspilsētas pašvaldības iestādes “Liepājas Futbola skola” vadība, administrācija un grupas treneri (organizē un nodrošina sporta izglītību, treniņu procesu);
* Liepājas valstspilsētas pašvaldība iestāde “Liepājas pilsētas Domes Sporta pārvalde” (sagatavo rēķinus, apstrādā maksājumus, apkopo informāciju par parādniekiem);
* Liepājas valstspilsētas pašvaldības administrācijas IT daļa (pieteikumi.liepaja.lv administrēšana);
* Izglītības un zinātnes ministrija, kas nodrošina tās pārziņā esošās Valsts izglītības informācijas sistēmas (VIIS) darbību;
* Pārziņa nolīgtie apstrādātāji (e-klases uzturētājs, pieteikumi.liepaja.lv un grāmatvedība sistēmas uzturētāji, sabiedrisko attiecību speciālists, u.c.);
* Valsts ieņēmumu dienests (iedzīvotāju ienākuma nodokļa pārmaksas atgriešanai);
* Fotoattēli var tikt publicēti plašsaziņas līdzekļos, facebook.com, instagram.com, liepaja.lv un liepajasfutbolaskola.lv, līdz ar to publiskotajai informācijai var piekļūt jebkura trešā persona;
* Uzraudzības iestādes, citas valsts pārvaldes iestādes un tiesas likumā noteiktajos gadījumos.

Jūsu personas datu glabāšanas ilgums ir noteikts atkarībā no to apstrādes mērķa:

* Līgums, maksājumu informācija u.c. dokumenti - tiks glabāti, kamēr izglītojamais izglītojas sporta skolā, bet ne ilgāk kā 5 gadus pēc sporta skolas absolvēšanas vai izslēgšanas, vai izstāšanās.
* Fotoattēli - 1 gads (sociālo tīklu platformās), 3 gadi (Sporta skolas informācijas resursos), pastāvīgi pēc izvērtējuma veikšanas, ja fotoattēliem tiek noteikta vēsturiska vai sabiedriska nozīme.

Informējam, ka Jums kā datu subjektam ir tiesības:

1. pieprasīt pārzinim piekļūt Jūsu kā datu subjekta un jūsu bērna apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu Jūsu lūgumam, un normatīvajos aktos noteiktajos gadījumos lūgt Jūsu vai bērna personas datu apstrādes ierobežošanu, kā arī iebilst datu apstrādei;
2. iesniegt sūdzību par nelikumīgu Jūsu personas datu apstrādi Datu valsts inspekcijā.

\_\_\_\_\_\_\_\_\_\_\_\_\_\_\_\_\_\_\_\_\_\_

 (vecāka vārds,uzvārds, paraksts)